Document ID: 32002R0410

Uredba Sveta (ES) št. 410/2002
z dne 27. februarja 2002
o spremembi Uredbe Sveta (EGS) št. 574/72, ki določa postopek za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 574/72 z dne 21. marca 1972, ki določa postopek za izvajanje Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti [1], kot je bila nazadnje spremenjena z Uredbo Evropskega parlamenta in Sveta (ES) št. 1386/2001 [2], zlasti člena 122 Uredbe,
ob upoštevanju naslednjega:
(1) Nekatere države članice ali njihovi pristojni organi so zahtevale spremembe prilog k Uredbi (EGS) št. 574/72.
(2) Te spremembe izhajajo iz sklepov, ki jih je sprejela posamezna država članica ali države članice ali njihovi pristojni organi, ki so odgovorni za izvajanje predpisov socialne varnosti v skladu z zakonodajo Skupnosti.
(3) Pridobljeno je bilo soglasno mnenje Upravne komisije o socialni varnosti delavcev migrantov.
SPREJELA NASLEDNJO UREDBO:
Člen 1
Priloge od 1 do 6 ter Prilogi 9 in 10 k Uredbi (EGS) št. 574/72 se spremenijo v skladu s prilogo te uredbe.
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. februarja 2002

Labels: 0
9